Անվանի բանաստեղծուհու ''Երկխոսություն իմ և իմ միջև'' պոեմը արտացոլում է հայ աշխարհը ալեկոծող Ղարաբաղյան շարժումը և Մեծ երկրաշարժի ողբերգությունը:Պոեմում նույն հոգում միաժամանակ հնչում, իրար ընդդիմախոսում և իրար լրացնում են երկու ձայն. մեկը` պատմության անհաշիվ աղետներին դիմակայած, հազարամյակներից եկող և դեպի հազարամյակները գնացող հայ ժողովրդի հավաքական ձայնն է, մյուսը՝ հայ անհատի, որդեկորույս մոր, հոր, որբացած երեխաների, հենարան և մխիթարություն փնտրող մարդու ձայն: